ஏற்கனவே சில சீன மாணவர்கள் UCSD பல்கலைக் கழகத்தின் முன் தலாய் லாமாவை அழைக்க நிர்வாகம் எடுத்த முடிவுக்கு எதிராகப் போராட்டமும் நடத்தி இருந்தனர். UCSD இன் சீன மாணவர் கழகம் விடுத்த செய்தியில் தலாய் லாமா பல காலமாகத் தமது தாய் மண்ணைப் பிளவு படுத்தவும் தேசிய ஒருமைப் பாட்டைச் சிதைக்கவும் முயற்சி செய்து வருகின்றார் எனக் குற்றம் சுமத்தப் பட்டுள்ளது. ஆனால் UCSD பல்கழைக் கழகமோ தனது முடிவில் இருந்து பின் வாங்காததுடன் அதன் ட்ரிட்டொன் என்ற பத்திரிகை விடுத்த அறிக்கையில் பூகோள பொறுப்புணர்வு மற்றும் மனிதாபிமானத்துக்கான சேவை தொடர்பில் தலாய் லாமா உலகம் முழுதும் செய்தியை சுமந்து செல்கின்றார் என்றும் தெரிவித்திருந்தது.